text: ақтоғай абай облысы аягөз ауданындағы кент, темір жол бекеті, ақтоғай кенттік әкімдігі орталығы. аудан орталығы аягөз қаласынан қарай 122 км-дей жерде, шөлейт белдемде орналасқан. 1999 жылы жергілікті тұрғындар саны 5031 адам (2458 ер адам және 2573 әйел адам) болса, 2009 жылы 6251 адамды (3178 ер адам және 3073 әйел адам) құрады. іргесі 1929 жылы қаланған. 1944 жылдан кент. қытай халық республикасымен экономикалық байланыстарды күшейтуге байланысты 60 жылдардың басында достық (дружба) темір жол стансасына дейін ұзындығы 304 км темір жол салынуға байланысты ақтоғай негізгі темір жол торабына айналды. мектептер, емхана, мәдениет үйі т.б. мекемелер бар.